  Туспуктэм: Григорий Фомин Наталия Сильвестрова Удмуртиын 2024-тӥ арын 11 сюрс 200-лэсь трос гектар нюлэсэз выльдозы. Ужъёсты Росси азьмуртэз кичӧлтэм «Экология» йӧскалык ӵектос улсын быдэстозы. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Озьы ик тямыс сюрс гектар нюлэсъёсын висёнъёсты но изъянтӥсьёсты шараянъя эскеронъёс радъяны малпало. Соосъя нюлэсэз чылкытатонъя но тазатонъя ужрадъёс ортчытозы. Кылем арын сыӵе ужрадъёсты 750 гектар вылын быдэстӥзы. Соку 105 сюрс кубометр бырем но изъянмем писпуэз утялтыны быгатӥзы. Тодэ вайытом, 2023-тӥ арын элькунын 10 сюрс 600 гектар выль нюлэс мерттӥзы. Тегъёс: писпуос мерттӥськон Экология инкуазь Удмуртия  